laion/Wikipedia-Exotic huggingface dataset:
פלאשבק: זיכרון גורלי

פלאשבק: זיכרון גורלי (באנגלית: Flashback: The Quest for Identity) הוא משחק פלטפורמה צרפתי משנת 1992 שפותח על ידי חברת Delphine Software. המשחק פותח על ידי מפתח המשחקים הצרפתי פול קויסט(אנ'), בהשראת מגוון מקורות, כולל סרטי מדע בדיוני כמו "בלייד ראנר" ו"זיכרון גורלי". המשחק יצא במקור רק למחשבי האמיגה ב-1992, אם כי נוצר במקור עבור קונסולות המגה דרייב. גרסת המגה דרייב של המשחק יצא לשווקים בסוף רק במהלך 1993. במהלך 1993 גרסאות של המשחק יצאו גם ל- MS-DOS, ו-סופר נינטנדו. ב-2018 יצאה לשווקים גם מהדורה מחודשת של המשחק עם גרפיקה משופרת בשם " Flashback: Remastered Edition" - בתחילה המשחק יצא לקונסולת המשחקים נינטנדו סוויץ' ב-7 ביוני 2018 ובהמשך הוא יצא גם לקונסולת המשחקים פלייסטיישן 4 ב-20 בנובמבר 2018 ול-Microsoft Windows ב-29 בנובמבר 2018. המשחק זכה להצלחה מסחרית ונחשב למשחק הווידאו הצרפתי הנמכר ביותר בכל הזמנים. בעקבות ההצלחה נוצר לו משחק ההמשך "Fade to Black" אשר יצא לשווקים ב-1995. עלילת המשחק מתרחשת בשנת 2142 ומתמקדת בהרפתקאותיו של המדען קונארד ב. הארט אשר מתעורר על גבי הירח המיושב טיטאן של כוכב הלכת שבתאי, ללא שום זיכרון כיצד הגיע לשם. בהמשך הוא מגלה שחייזרים מתכננים להשמיד את כדור הארץ, וכי אותם החייזרים אחראים לכך שהוא סובל מאמנזיה, ושהם היו אלו שהעבירו אותו לכוכב הלכת טיטאן בתקווה שהוא לא יברח משם. המשחק הוא משחק פלטפורמה עם משחקיות אשר דומה לזו של המשחק "הנסיך הפרסי" מ-1989, והמשחק "עולם אחר" שפותח גם על ידי חברת של Delphine Software ויצא ב-1991. השחקן חייב להוביל את הארט דרך מספר רב של מסכים רבים שאינם גוללים. הארט מצויד באקדח לייזר עם תחמושת בלתי מוגבלת שבאמצעותו הוא יכול לירות בחייזרים ואובייקטים אחרים. כמעט כל המסכים במשחק כוללים פלטפורמות - מה שמחייב את דמות השחקן לקפוץ, להיתפס על פלטפורמות, לטפס, ולהשתמש במעליות. קונארד נושא גם מגן כוח המאפשר לספוג מספר מסוים של יריות לפני שחייבים לטעון אותו מחדש, ושדה כוח נייד בו ניתן להשתמש ללא הגבלה אשר מהווה מחסום זמני לירי מצד האויבים. בשלב מאוחר יותר במשחק ניתן גם להשתמש במכשיר טלפורטציה באמצעותו ניתן להגיע לאזורים שונים במשחק. פלאשבק: זיכרון גורלי, במסד הנתונים הקולנועיים IMDb (באנגלית) פלאשבק: זיכרון גורלי, באתר PCGamingWiki (באנגלית) Flashback: The Quest for Identity (1992), MobyGames (באנגלית) Interview with Paul Cuisset about Flashback, Stay Forever (ב־) FLASHBACK™ for Nintendo Switch - Nintendo Official Site, www.nintendo.com (באנגלית אמריקאית)
בית הקברות היהודי בלה פאס

בית הקברות היהודי של לה פאס (בספרדית: Israelite Cemeterrio de La Paz) (ספ') הוא בית קברות יהודי הממוקם בעיירה לה פאס הנמצאת מצפון מערב לבירה מונטווידאו שבאורוגוואי. נוסד ב-28 בנובמבר 1917, על ידי "חברה קדישא אשכנזית" באורוגוואי, והינו בית הקברות היהודי היחידי במדינה. יש בו חלקות נפרדות ליהודים ממוצא שונה: מוצא ספרדי, מוצא גרמני, מוצא הונגרי, ועוד. סמוך לכניסה נמצא "כיכר הרמב"ם" על שמו של מרדכי אנילביץ', מנהיג מרד גטו ורשה במלחמת העולם השנייה. אחד מהקברים המפורסמים בבית הקברות, הוא קברו של מר שושני, שרבים עולים לקברו. בשנת 2014 פעלו בקהילה המקומית ליישם במקום שימוש בקודי QR לקברים, על מנת לאפשר גישה מרחוק לתמונות של בית הקברות ולדעת את המיקום המדויק של כל קבר באמצעות אתרי אינטרנט. זהו בית הקברות הראשון בעולם שהציג את החידוש הזה. לחיפוש קבר בבית הקברות הידיעה באתר של מחוז קנלונס תאריך 28 נובמבר 2017 כתבה בכתב עת מקומי על העלייה לקברו תאריך 5 יולי 2018 כתבה בעיתון EL PAIS על הפיתוח החדש בתאריך 3 אוגוסט 2016
מוכרים בלבד 2

מוכרים בלבד 2 (באנגלית: Clerks II) הוא סרטו השביעי של קווין סמית'. לאחר שהחנות בה דנטה ורנדל (מוכרים בלבד) עבדו נשרפת, הם מוצאים את עצמם עובדים בסניף המקומי של רשת המזון המהיר הבדויה Mooby's (הדמות על לוגו המסעדה מוכרת למעריציו של סמית' מהסרט דוגמה כמעין עגל הזהב). הסרט מתרחש ביומו האחרון של דנטה בעבודה, לפני שהוא וארוסתו, אמה, (המגולמת על ידי אשתו של סמית', ג'ינפר שוואלבך) עוברים לחיים חדשים בפלורידה. רנדל מתקשה להתמודד עם העובדה שהחבר הכי טוב שלו עוזב; דנטה מנסה להבין האם הוא באמת צריך לעשות את הצעד הזה; אליאס (טרבור פרהמן) מתמודד עם היותו בתול בן 19; בקי (רוזריו דוסון) מתמודדת עם העומס של להחליף את דוד שלה בניהול הסניף, ועם האכזבות שלה בחיים; ג'יי ובוב ממשיכים למכור סמים מחוץ למסעדה; והכל מלווה בקטילות תרבות הפופ, וההומור הרגיל. "מוכרים בלבד 2", במסד הנתונים הקולנועיים IMDb (באנגלית) "מוכרים בלבד 2", באתר נטפליקס "מוכרים בלבד 2", באתר AllMovie (באנגלית) "מוכרים בלבד 2", באתר Rotten Tomatoes (באנגלית) "מוכרים בלבד 2", באתר Box Office Mojo (באנגלית) "מוכרים בלבד 2", באתר Metacritic (באנגלית) "מוכרים בלבד 2", באתר אידיבי "מוכרים בלבד 2", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
קרוב אלי

קרוב אלי הוא סרט ישראלי משנת 2024 בבימויה של תום נשר. הסרט זכה בפרסי אופיר לשנת 2024 בקטגוריות "הסרט הטוב ביותר", "הבימוי הטוב ביותר", "השחקנית הטובה ביותר" ו"העריכה הטובה ביותר". נשר כתבה את התסריט לסרט, שנקרא תחילה "סוף סוף" ומבוסס על סיפורה האישי. היא הייתה היוצרת הצעירה ביותר שקיבלה מימון מקרן ממשלתית להפקת סרט. בספטמבר 2018 נהרג אחיה של תום, ארי, בתאונת דרכים, זמן קצר לאחר יום הולדתו ה-17. היות שאביו, במאי הקולנוע אבי נשר, הוא דמות ציבורית מוכרת, התפרסם האסון באופן מיוחד, והציבור תמך במשפחה. עלילת הסרט מציגה את עדן ואחיה הצעיר נתי, שנהרג בתאונת דרכים, וכיצד עדן חוקרת את אהבתו של נתי לנערה בשם מאיה. הסרט עוסק באובדן התמימות ובתהליך ההתבגרות שעוברות הדמויות בו ומציג את הניגודים בין עדן, צעירה פרועה ומשולחת רסן המבלה במסיבות למאיה, התמימה והמופנמת ואף חרדתית. במהלך הסרט מנהלת עדן רומן עם גבר נשוי אותו מגלם שלומי שבן. בסרט מככבות בתפקידים הראשיים ליה אללוף (בתפקיד עדן) ודריה רוזן (בתפקיד מאיה), ולצידן נטע גרטי בתפקיד אמם של נתי ועדן, יעקב זדה-דניאל ואופק פסח. הסרט היה מועמד ב-12 קטגוריות בפרסי אופיר לשנת 2024, וזכה בקטגוריות הסרט הטוב ביותר, השחקנית הראשית והבימוי. ביולי 2024 זכה הסרט בפרס סרט הביכורים הטוב ביותר בפסטיבל הקולנוע ירושלים. הסרט זכה בפרס בפסטיבל טרייבקה בניו יורק במסגרת קטגוריית ה-Viewpoints, המיועדת לסרטים המציגים "קולות נועזים ויוצאי דופן" בזירת הקולנוע העצמאי. "קרוב אלי", במסד הנתונים הקולנועיים IMDb (באנגלית) "קרוב אלי", באתר אידיבי "קרוב אלי", במיזם "אישים" לתיעוד היצירה הישראלית אמיר בוגן, תום נשר והדראג קווין לבית משפחת לאו: פסטיבל טרייבקה מחבק את היהודים, באתר ynet, 13 ביוני 2024 ynet, סרטה של תום נשר, "קרוב אליי", מוביל במספר המועמדויות בטקס פרסי אופיר, באתר ynet, 14 באוגוסט 2024 נירית אנדרמן, "קרוב אליי": סרט הביכורים של תום נשר מלא בשמחת חיים, אבל משהו חסר, באתר הארץ, 23 ביולי 2024 תומר קמרלינג, ‏וואו, תום נשר: אף סרט לא התמודד עם אובדן כמו "קרוב אלי", באתר ‏מאקו‏, 18 בספטמבר 2024 ישי קיצ'לס, מצטערים לבאס, אבל אנחנו לא עפנו על "קרוב אלי", באתר ישראל היום, 23 בספטמבר 2024 נועם כהן, ‏המועמדים לפרס אופיר 2024: תום נשר מובילה, ייצוג נשי חסר תקדים בקטגוריית הבימוי, באתר ‏מאקו‏, 14 באוגוסט 2024 הכל נשאר במשפחה: נטע גרטי תשחק בסרט החדש של תום נשר, באתר ישראל היום, 7 במאי 2023 מגישת חדשות 13 עוזבת? קיבלה מיליון שקל ותתחיל בצילומים, באתר אייס, 3 באוגוסט 2022 אמיר בוגן, ניו יורק, תום נשר זכתה בפרס יוקרתי בפסטיבל טרייבקה, באתר ynet, 14 ביוני 2024 אמיר בוגן, תום נשר והדראג קווין לבית משפחת לאו: פסטיבל טרייבקה מחבק את היהודים, באתר ynet, 13 ביוני 2024 נועם כהן, ‏המועמדים לפרס אופיר 2024: תום נשר מובילה, ייצוג נשי חסר תקדים בקטגוריית הבימוי, באתר ‏מאקו‏, 14 באוגוסט 2024 גיל משעלי, ‏פסטיבל ירושלים 2024: "עיד" הזוכה הגדול, הישג לתום נשר, באתר ‏מאקו‏, 25 ביולי 2024 גאווה ישראלית: סרטה של תום נשר זכה בפסטיבל טרייבקה בניו יורק, באתר ישראל היום, 14 ביוני 2024
חוק ממשלת ויילס (2006)

חוק ממשלת ויילס (2006) (באנגלית: Government of Wales Act 2006) הוא חוק של הפרלמנט הבריטי שביצע תיקון לסמכויות האספה הלאומית של ויילס (כיום הפרלמנט הוולשי). חוק ממשלת ויילס של 2006 הוא החוק המשמעותי השני שנחקק בפרלמנט הבריטי – אחרי החוק של 1998 – בתהליך "הדבולוציה" (האצלת סמכויות), בו מועברות סמכויות שלטוניות ומנהליות מהשלטון הבריטי המרכזי לשלטון הוולשי, זאת בתחומים מוגדרים. בעוד שהחוק של 1998 הביא להקמת האספה הכללית של ויילס, החוק של 2006 הגדיר והרחיב משמעותית את סמכויות האספה והממשלה הוולשית. בין היתר הפריד החוק את ממשלת ויילס מהאסיפה הלאומית ובכך הגדיר את השניים כשתי רשויות נפרדות (כרשות מחוקקת ורשות מבצעת), הגדיר מספר תפקידים בהם יועץ משפטי (Counsel General) ומשרת מגן החותם הוולשי (Welsh Seal) שהוא השר הראשון של ויילס, והעניק לכס הבריטי סמכויות במינוי נבחרים ושרים וולשים. לאחר משעל העם בשנת 2011 החוק תוקן וסמכויות החקיקה בתחומים שנקבעו הורחבו, כמו כן "האספה הלאומית" הפכה לפרלמנט הוולשי (בשמו הוולשי "הסנד"; Senedd) וממשלת האספה הלאומית הפכה לממשלת ויילס. לאחר חוק ממשלת ויילס (2014) סמכויות הפרלמנט הוולשי הורחבו גם לתחומים השמורים (Reserved), כלומר נוספו תחומים נוספים מעבר לתחומי הדבולוציה בהם היה לפרלמנט הוולשי יכולת חקיקה. חוק ממשלת ויילס (1998) חוק סקוטלנד (1998) הפרלמנט הוולשי ממשלת ויילס החוק במאגר החקיקה הבריטי
ג'יימס גאן (סנאטור)

ג'יימס גאן (באנגלית: James Gunn;‏ 13 במרץ 1753 – 30 ביולי 1801) היה ציר בקונגרס הקונטיננטלי וסנאטור אמריקאי מג'ורג'יה. גאן נולד בווירג'יניה לג'ון ושרה גאן והפך לעורך דין. גאן שירת בדרגונים הקונטיננטליים הראשון במהלך מלחמת העצמאות. הוא עבר לג'ורג'יה לאחר המלחמה והפך לדמות פוליטית משמעותית בביתו החדש, והתבסס תוך זמן קצר כבעל מטעים, שופט, מחוקק מדינה וקצין מיליציה, שם עלה לבריגדיר גנרל בחטיבה ה-1 של המיליציה של ג'ורג'יה בשנת 1792. בנוסף, היו לו עבדים. בין 1782 ל-1789, גאן אתגר ללא הצלחה את הגנרל בדימוס נתנאל גרין לדו-קרב, תקף את גיבור מלחמת העצמאות של ג'ורג'יה ג'יימס ג'קסון בעיתונות, והביס את הגנרל אנתוני וויין בבחירות על אחד ממושבי הסנאט הראשונים של ג'ורג'יה בינואר 1789. גאן נבחר כציר לקונגרס הקונטיננטלי ב-1787 אך מעולם לא השתתף בישיבות. בקדנציה הראשונה שלו כסנאטור, בין אמצע מאי לסוף יוני 1789, עבר גאן מהתנגדות להקמת מיסי בלו לתמיכה בהם. הוא גם התנגד למתן סמכות לנשיא להדיח את ראשי מחלקות הקבינט ללא ייעוץ והסכמת הסנאט. הממשל ניהל משא ומתן על הסכם ניו יורק (1790) עם האינדיאנים של קריק, מה שהכעיס מאוד רבים בג'ורג'יה. גאן הצביע נגד האמנה. גאן השפיע על התהליכים הפנימיים בסנאט ועל היחסים בין הרשות המבצעת והמחוקקת של הממשלה החדשה שהוקמה במהלך כהונתו הראשונה, יותר מכל סנאטור אחר. היריבות של גאן עם ג'יימס ג'קסון, שמקורה בג'ורג'יה בתקופה שבין סוף המהפכה לבין השקת הממשלה הפדרלית החדשה, התחממה בתחילת שנות ה-90 של המאה ה-18. גאן היה פדרליסט, וג'קסון היה ג'פרסוני. גאן תמך בהקמת חברת ג'ורג'יה ובמכירת אדמות יאזו. בעקבות מכירת יאזו, גאן פעל במהירות להשלמת העסקה ולהגן עליה בוושינגטון, בעוד ג'קסון ניסה לחסום את השלמת המכירה. ב-24 ביוני 1795, גאן הצביע בעד הסכם ג'יי, אחד משני סנאטורים דרומיים שעשו זאת. ג'יימס ג'קסון הצביע נגד. ג'קסון התפטר מהסנאט וחזר לג'ורג'יה כדי לפעול נגד גאן, שהפסיד את דעת הקהל עקב הונאה באדמות יאזו. גאן נבחר מחדש ב-1795 וכיהן בכהונתו השנייה עד מרץ 1801. גאן מת בלואיוויל, ג'ורג'יה, ונקבר בבית קברות של מלחמת העצמאות בלואיוויל. ספינת ליברטי ממלחמת העולם השנייה, ה-SS James Gunn, ATS-0044 נבנתה בשנת 1942 ונקראה על שמו. ג'יימס גאן, באתר "Find a Grave" (באנגלית) ג'יימס גאן, באתר המדריך הביוגרפי של הקונגרס של ארצות הברית (באנגלית) "Congress slaveowners", The Washington Post, 2022-01-13, נבדק ב-2022-07-03 Lamplugh, George R. (2010). "James Gunn: Georgia Federalist, 1789-1801". The Georgia Historical Quarterly. 94 (3): 313. נבדק ב-21 באוקטובר 2016. {{cite journal}}: (עזרה) Sollenberger, Mitchel A. (2009). "Georgia's Influence on the U.S. Senate: A Reassessment of the Rejection of Benjamin Fishbourn and the Origin of Senatorial Courtesy". Georgia Historical Quarterly. 93 (2). נבדק ב-21 באוקטובר 2016. {{cite journal}}: (עזרה)
קריסטן מיחאל

קריסטן מיחאל (באסטונית: Kristen Michal; נולד ב-12 ביולי 1975) הוא פוליטיקאי אסטוני המכהן כראש ממשלת אסטוניה מאז 23 ביולי 2024. הוא חבר במפלגת הרפורמה מהמרכז-ימין, וכיהן בעבר כשר המשפטים בשנים 2011–2012, שר הכלכלה והתשתיות בשנים 2015–2016 ושר האקלים בשנים 2023–2024. מיחאל נולד בטאלין, אז ברפובליקה הסובייטית הסוציאליסטית האסטונית של ברית המועצות, ב-12 ביולי 1975. הוא למד משפטים באקדמיית נורד בעיר וסיים את לימודיו ב-2009, והמשיך ללימודי תואר שני בבית הספר למשפטים של אוניברסיטת טאלין. מיחאל עבד כיועץ בדרגים שונים עבור מפלגת הרפורמה בשנים 1996–2002. הוא הפך ליועץ של ראש הממשלה סים קאלאס ב-2002, ובין 2002 ל-2003 היה זקן חברי מועצת העיר טאלין. בשנת 2003 הוא מונה למזכ"ל מפלגת הרפורמה, תפקיד בו כיהן עד 2011. הוא היה חבר בריגיקוגו, הפרלמנט האסטוני, בשנים 2005–2011 ו-2012–2015. ב-6 באפריל 2011 מונה מיחאל לשר המשפטים. במאי 2012 הוא עמד במרכז ההאשמות של סילבר מייקאר, חבר הריגיקוגו לשעבר מטעם מפלגת הרפורמה, על כך שהמפלגה קיבלה תרומות ממקורות מפוקפקים במשך שנים. מיחאל וראש הממשלה אנדרוס אנסיפ הכחישו את הטענות, אך נציגים מהארגון למניעת שחיתות של מועצת אירופה ביקרו במדינה ביוני 2012 כדי לחקור את ההאשמות וב-31 ביולי הודיעה הפרקליטות כי מיחאל חשוד בתיק ונחקר בחשד להלבנת הון ומימון מפלגות בלתי חוקי. משרד התובע הלאומי של אסטוניה סגר את התיק ב-15 באוקטובר 2012 מחוסר ראיות, אך הוא התפטר מתפקידו ב-10 בדצמבר 2012 וחזר לכהן כחבר פרלמנט. בין 9 באפריל 2015 ל-23 בנובמבר 2016 כיהן מיחאל כשר הכלכלה והתשתיות, ובין 14 באפריל 2023 ל-23 ביולי 2024 כיהן כשר האקלים. ב-29 ביוני 2024 הוכרז מיחאל למועמד מפלגת הרפורמה להחליף את קאיה קאלאס כראש ממשלת אסטוניה לאחר היבחרה לנציגה העליונה לענייני חוץ ומדיניות ביטחון של האיחוד האירופי. הוא נכנס לתפקיד ב-23 ביולי 2024, לאחר ש-14 שריו הושבעו בפני הריגיקוגו. מיחאל נמצא בזוגיות עם אוולין אוראס, יועצת פוליטית, מאמצע שנות ה-2000, ולהם שלושה ילדים. מדיה וקבצים בנושא קריסטן מיחאל בוויקישיתוף קריסטן מיחאל, ברשת החברתית פייסבוק קריסטן מיחאל, ברשת החברתית אינסטגרם Coalition agreement: VAT, income tax to rise by 2 percentage points, err.ee, ‏8 באפריל 2023 European anti-corruption watchdog eyes Estonia, EU Business, ‏31 במאי 2012 Estonian Prosecutor's Office declares Michal and Lillo suspects, The Baltic Course, ‏31 ביולי 2012 Estonian State Prosecutor's Office closes Reform Party criminal case, The Baltic Course, ‏15 באוקטובר 2012 Justice Minister Steps Down, err.ee, ‏8 באפריל 2023 Estonia’s ruling party taps climate minister for the Baltic country’s top job, Associated Press, ‏29 ביוני 2024 Estonia's new government sworn in, err.ee, ‏23 ביולי 2024 Tegus ministeeriumi nõuniku karjäär ja kokkuhoidev perekond. Kes on tulevase peaministri Kristen Michali elukaaslane Evelin Oras?, Kroonika, [קריירה עמוסה כיועצת ומשפחה חסכנית. מיהי אוולין אוראס, בת זוגו של ראש הממשלה לעתיד קריסטן מיחאל?], ‏3 ביולי 2024 (באסטונית)
Earthworm Jim (משחק וידאו)

Earthworm Jim הוא משחק פלטפורמת משנת 1994 שפותח על ידי חברת Shiny Entertainment. המשחק יצא במקור לקונסולות המשחקים סגה מגה דרייב וסופר נינטנדו, ולאורך השנים הוסב גם למספר קונסולות משחקי וידאו אחרות. המשחק זכה להצלחה מסחרית, הובילה לפיתוח שתי משחקי המשך בשנים 1995 ו-1999 וסדרת טלוויזיה מונפשת(אנ') ששודרה בין השנים 1995 ל-1996, וסדרת קומיקס. בשנת 2010 יצאה לשווקים גרסה מחודשת של המשחק בשם "Earthworm Jim HD" לקונסולות המשחקים פלייסטיישן 3 ו-Xbox 360 אשר כללה גרפיקה עדכנית, שלבים חדשים, ואת האפשרות לקחת חלק במשחק מרובה משתתפים. עלילת המשחק מתמקדת בהרפתקאותיו של תולעת אדמה רגילה בשם ג'ים שמשיג במקרה חליפה רובוטית משוכללת שמעניקה לו גוף אנושי, אינטליגנציה אנושית, ומאפשרת לו לרוץ, לקפוץ ולהשתמש במגוון כלי נשק כדי להילחם באויביו. ג'ים צריך במשחק להציל את הנסיכה מהמלכה המרשעת וצבא החיילים שלה. המשחק הוא משחק פלטפורמה דו-ממדי עם גלילה צדדית בו צריכים גם לירות, ולפתור חידות. אחד מכלי הנשק העיקריים של ג'ים הוא הראש שלו, אשר בו הוא מסוגל להשתמש כשוט על מנת להצליף באויביו. בנוסף, ג'ים חמוש גם באקדח פלזמה. ברוב השלבים צריכים גם להביס בוס שנמצא בסוף השלב. Earthworm Jim, במסד הנתונים הקולנועיים IMDb (באנגלית) Earthworm Jim, באתר PCGamingWiki (באנגלית) "IGN: Earthworm Jim HD". IGN. אורכב מ-המקור ב-2010-04-23. נבדק ב-7 באפריל 2011. {{cite web}}: (עזרה)
טרנטבליזם

טרנטבליזם הוא אמנות של ביצוע מניפולציה על צלילים ויצירת מוזיקה חדשה, אפקטים קוליים, מיקסים ועוד, בדרך כלל באמצעות שימוש בשני פטיפונים או יותר ובמיקסר של די.ג'יי המצויד בקרוספיידר. המיקסר מחובר למערכת הגברה בהופעות או לציוד שידור (ברדיו, טלוויזיה או אינטרנט) כדי שקהל רחב יותר יוכל לשמוע את היצירה של הטרנטבליסט. הטרנטבליסטים מבצעים מניפולציות על תקליטים באמצעות תנועת היד להחזרת המחט לנקודות מדויקות על התקליט, ועושים שימוש בצלחת הפטיפון על ידי עצירה, האטה, האצה או סיבוב אחורי של התקליט. בנוסף, משתמשים בקרוספיידר ובשליטה על הרווח והאיקוליזציה כדי לעצב את הצליל ואת הרמה של כל פטיפון. מקורות ראשונים לשימוש בפטיפון ככלי נגינה החלו כבר בשנות ה-30 וה-40 של המאה ה-20, כשהמלחינים של מוזיקת הקונקרט השתמשו בציוד אודיו לניסויים ויצירת מוזיקה. עם הזמן, הפך הפטיפון לכלי נגינה של ממש, כשב-1971 הושק דגם ה-Technics SL-1200, הפך אותו לכלי עיקרי בתרבות ההיפ-הופ המתפתחת בניו יורק. DJ Kool Herc, מהגר מג'מייקה, היה אחד מהאבות המייסדים של הטרנטבליזם המודרני, שהשתמש בטכניקות של דיג'יי ממוזיקת הדאב כדי לפתח שיטות חדשות שנעשו אפשריות בזכות הטכנולוגיה של הפטיפונים הישירים. במהלך שנות ה-90, פותחו שיטות מתקדמות של גירוד תקליטים, כאשר דיג'יים ואמנים החלו להתמקד במניפולציות על התקליט יחד עם השימוש בקרוספיידר ליצירת מקצבים חדשים ותוצרים סוניים. תהליך הג'אגלינג, שהומצא על ידי סטיב די, כולל מניפולציה של שתי תבניות תופים שונות כדי ליצור תבנית חדשה. מדיה וקבצים בנושא טרנטבליזם בוויקישיתוף "The Art Of Turntablism | History Detectives | PBS". PBS. נבדק ב-31 במרץ 2021. {{cite web}}: (עזרה) globaldjacademy (10 במרץ 2019). "What is Turntablism? | Turntablism Artists | Turntablist vs DJ | Turntablism Songs". Global Dj Academy. אורכב מ-המקור ב-9 ביוני 2023. נבדק ב-31 במרץ 2021. {{cite web}}: (עזרה)
הוריקן אנדרו

הוריקן אנדרו היה הוריקן בדרגה 5 לפי סולם ספיר-סימפסון, אשר פגע בדרום פלורידה ובלואיזיאנה בסוף אוגוסט 1992. ההוריקן היה אחד ההרסניים ביותר שנרשמו בארצות הברית, וגרם לנזקים כלכליים עצומים שהוערכו בכ-26 מיליארד דולר באותה תקופה, מה שהפך אותו לאסון הטבע היקר ביותר בהיסטוריה של ארצות הברית עד אז. הוריקן אנדרו התפתח מגל טרופי שחלף מערבה ממערב אפריקה ונכנס לאוקיינוס האטלנטי הצפוני ב-14 באוגוסט 1992. במהלך ההתקדמות שלו, הוא התגבש לאט למערכת סופה טרופית, וב-16 באוגוסט הוכרז כטורנדו טרופי. עד 22 באוגוסט, אנדרו הפך להוריקן והחל לעקוב אחר נתיב מערבי לעבר הבאהאמס, שם הוא פגע לראשונה. במהלך המעבר שלו מעל איי בהאמה, אנדרו התחזק במהירות והגיע לשיאו כהוריקן בדרגה 5. הוא חצה את חופי פלורידה ב-24 באוגוסט, גרם לנזקים עצומים במחוזות דרום פלורידה, ואז נחלש מעט כאשר נכנס למפרץ מקסיקו. ההוריקן פגע שוב בלואיזיאנה, לפני שהתפזר כשאריות סופה בצפון מזרח ארצות הברית. נתיבו של אנדרו היה מהיר יחסית, מה שתרם לאי היכולת להתכונן בצורה מספקת לפגיעתו. מהירות הרוח המרבית שנמדדה בהוריקן אנדרו הייתה 145 קשר (כ-268 קמ"ש) עם משבי רוח שהגיעו עד ל-175 קשר (כ-324 קמ"ש). בעת הפגיעה בדרום פלורידה, לחץ האוויר נמדד ב-922 מיליבר, מה שהפך את אנדרו לאחד ההוריקנים העוצמתיים ביותר בהיסטוריה של ארצות הברית. הפגיעות המטאורולוגיות היו כה חזקות עד שהן גרמו לנזק חמור ביותר בתשתיות ובמבנים, במיוחד באזורים הפגיעים ביותר. מדיה וקבצים בנושא הוריקן אנדרו בוויקישיתוף Hurricane Andrew:The 20 miles that saved Miami NOAA US Department of Commerce, Hurricane Andrew 1992, www.weather.gov (באנגלית אמריקאית)
בשר מפורק

בשר מפורק הוא בשר, בדרך כלל בשר בקר שבושל בבישול ארוך עד להתפרקותו לסיבים ונכלל כמרכיב במנות שונות. בשר מפורק מכינים לרוב מחזה בקר (בריסקט) או נתח צ’אק. בשר מפורק הוא נתח בשר, לרוב נתחים לבישול ארוך המבושלים במשך כמה שעות ומתפרקים לסיבים ("שערות"). בין נתחים אלו חזה, צלעות (אונטריב), צלי כתף, אסאדו (שפונדרה) ובשר ראש. נתחים אלו נמצאים בחלקי הפרה שנעים רבות ולכן מפתחים רקמה מקשרת - קולגן הדורשת בישול איטי וממושך עד שהיא מתרככת לג'לטין נימוח. בנתחים אלו גם כמות שומן השומר על עסיסיות הנתח. הבשר מבושל על גבי כיריים או אש גלויה בסיר עשיר בנוזלים או רוטב בכדי למנוע את התייבשותו. נהוג לטגן את הנתח לפני הבישול ליצירת תגובת מייאר. ניתן לאפות גם את הבשר בתנור. בישול בסיר לחץ מאפשר לחסוך בזמן הבישול. בוריטו ממולאים בבשר מפורק בתוספת מרכיבים נוספים כמו ירקות או רוטב סלסה. אנצ'ילדה - טורטיית תירס מגולגלת עם בשר מפורק מבשר בקר או בשר עוף ותוספות כגון גבינה, בצל קצוץ, פלפל צ'ילי גרוס, כוסברה קצוצה ועוד. טאקו ממולאים כריכים חמים - עם ירקות כגון עגבנייה, חסה, בצל סגול או סלט כרוב כמילוי לרביולי תוספת בקציצות, פאי רועים או בפשטידה סלופי ג'ו - בשר מפורק במקום בשר טחון המעורב עם רוטב ברביקיו בשר טחון מדיה וקבצים בנושא בשר מפורק בוויקישיתוף עז תלם, בשר מפורק מעולה בבית • מדריך ומתכון לכריך | The Kitchen Coach, באתר The Kitchen Coach, ‏5 באוקטובר 2020 ליה אור, ‏8 מתכונים מעולים עם בשר מפורק, באתר ‏מאקו‏, 1 באוגוסט 2024 בשר מפורק בצ'יק צ'ק - בשר חוטים רך ונימוח שמכינים בקלי קלות, באתר שמח במטבח של רות אופק, ‏18 ביוני 2020 מילי אליהו, תבשיל בשר בסיסי ו-4 מנות מעולות שאפשר להכין איתו לאורך השבוע, באתר ynet, 14 בדצמבר 2021
ייסוד רומא

ייסוד רומא היה אירוע פרהיסטורי או תהליך פרהיסטורי שנזכר לראשונה בתקופה מאוחרת יותר על ידי היסטוריונים ומשוררים רומיים. עדויות ארכאולוגיות מצביעות על כך שרומא התפתחה מאיחוד הדרגתי של כמה כפרים בראש גבעה במהלך תקופת הברונזה המאוחרת או תקופת הברזל המוקדמת. מגורים פרהיסטוריים בחצי האי האיטלקי התקיימו לפני 48,000 שנים, כאשר אזור רומא התיישב בסביבות 1600 לפני הספירה. כמה עדויות על התיישבות בגבעת הקפיטולין מתוארכות לאזור שנת 1700 לפנה"ס, ובעמק הסמוך שבו שכן מאוחר יותר הפורום הרומאי היה נקרופוליס מפותח לפחות בשנת 1000 לפנה"ס. השילוב של היישובים בראש הגבעה לכדי ממלכה אחת עד למאה ה-8 לפני הספירה הושפע כנראה מהמגמה להיווצרות עיר-מדינה שצמחה מיוון העתיקה. על פי המיתוס הרומי, העיר רומא נוסדה על ידי רומולוס, בנו של אל המלחמה מארס שאנס את הבתולה הוסטלית ריאה סילביה, נסיכת אלבה לונגה, וצאצא של אניאס מטרויה. לאחר שנחשפו על נהר הטיבר, התינוק רומולוס ואחיו התאום רמוס יונקו חלב מזאבה בלופרקל (אנ') לפני שגודלו על ידי הרועה פאוסטולוס (אנ'). הם נקמו בדוד-רבה שלהם אמולוס, והחזירו את אלבה לונגה לסבם נומיטו. לאחר מכן החליטו האחים להקים עיר חדשה אך רבו על כמה פרטים, והדבר הסתיים ברציחתו של רמוס והקמת רומא על גבעת הפלטין. רוב ההיסטוריונים המודרניים מפקפקים בקיומו של מייסד או אירוע מכונן יחיד לעיר, ולא נמצאה ראיה מהותית הקושרת את רומא הקדומה לאלבה או לטרויה. רוב ההיסטוריונים המודרניים גם פוסלים את שושלת האנייד המשוערת באלבה לונגה כסיפורת. הסיפור האגדי עדיין נדון ונחגג רבות בתקופה הרומית. פסטיבל פאריליה ב-21 באפריל נחשב לציון יום השנה לייסוד העיר בתקופת הרפובליקה המאוחרת, והיבט זה של החג גדל בחשיבותו תחת האימפריה עד שהוסב במלואו לרומאה בשנת 121 לספירה. שנת הקמתה לכאורה. חושב באופן שונה על ידי היסטוריונים עתיקים, אך שני התאריכים שנראה כי אושרו רשמית היו 753 לפנה"ס בכרונולוגיה של הוורוניאן (בשימוש המשחקים החילוניים של קלאודיוס ורומאה של אדריאנוס) והשנה הסמוכה 752 לפנה"ס (בשימוש הפאסטי) והמשחקים החילוניים של אנטונינוס פיוס ופיליפ הראשון). למרות שגיאות ידועות בחישובים של ואר, התאריך של שנת 753 לפני הספירה הוא שממשיך להוות את הבסיס לרוב החישובים המודרניים של עידן לוח השנה של ה-AUC . Momigliano 1989, p. 53. Cornell 1995, p. 48.
עיי מערות

עיי מערות הוא אתר ארכאולוגי שזוהו בו יישוב יהודי ושרידי בית כנסת עתיק, שממוקם על המדרון המזרחי של הר כנען וגובל בצד המערבי של חצור הגלילית. האתר של עיי מערות קיבל את שמו בזכות מספר המערות הגדול שנמצאות באזור ונחצבו בסלע הגיר הרך. האתר נסקר לראשונה על ידי קונדר וקיצ'נר ולאחריהם על ידי גרן כבר במאה ה – 19. רק לקראת סוף המאה ה – 20 בוצע באזור סקר נוסף על ידי צבי אילן ובו נתגלו שרידי יישוב יהודי ובית הכנסת. בשנת 2002 בוצעה חפירה במדרון המזרחי של האתר, לקראת עבודות הרחבה בחצור הגלילית. לאחר מכן נערך סקר בשנת 2012 – סקר מפת ראש פינה, על ידי יוסף סטפנסקי. חפירה ארכאולוגית ראשונה בוצעה באתר בשנת 2002, לאחר מכן בשנים 2005 ו-2006 וחפירה נוספת בוצעה בשנת 2013. בשנת 2016 בוצעה חפירת הצלה, לפני הקמתה של שכונה חדשה. האתר הארכאולוגי של עיי מערות מכסה אזור נרחב יותר מ-60 דונם וממוקם ממערב ומצפון מערב לחצור הגלילית. האתר כולל שרידי התיישבות מתקופות שונות, החל מהתקופה ההלניסטית ועד לתקופה העות'מאנית. האתר מתפרש על שטח נרחב ובו ריכוזים שונים של שרידי התיישבות. כאשר המאפיין הבולט ביותר באתר זה הוא, הריכוז הגובה של מערות חצובות, ששימשו למגורים, לקבורה ובשלב מסוים, אף נחצבו בהן מערכות מסתור, המאופיינות למרד בר כוכבא. בין השרידים הרבים שנתגלו באתר של עיי מערות, התגלו בסוף המאה ה – 20 בסקר שבוצע על ידי צבי אילן, שרידי בית כנסת, מה שהעיד על יישוב יהודי במקום. כמו כן, נתגלו שרידי מבנים נוספים. במערות הרבות שנחצבו באזור זה נתגלו מערות ששימשו למגורים, או הוסבו למגורים בתקופות מאוחרות יותר. מערות קבורה, חלקן עם כוכים שאופייניים לקבורה יהודית. בחלק מהמערות נתגלו חציבות של מערכות מסתור, דבר המעיד ככל הנראה שהיישוב בעיי מערות לקח חלק במרד בר כוכבא. על פני השטח נמצאו גיתות רבות, שרידי בתי בד, מתקנים חקלאיים שונים חצובים בסלע ומחצבות אבן. הממצא הקרמי כולל חרסים מכל התקופות, החל מהתקופה ההלניסטית ועד לתקופה העות'מאנית. בין כלי החרס נמצאו גם כלי חרס תוצרת כפר חנניה, שהם אופייניים ליישוב היהודי בגליל. עיי מערות (מזרח), באתר רשות העתיקות, חדשות ארכיאולוגיות, גיליון 130 לשנת 2018, ‏5 בנובמבר 2018 יוסף סטפנסקי, סקר ראש פינה, באתר רשות העתיקות, הסקר הארכאולוגי של ישראל, ‏2012 עיי מערות, באתר רשות העתיקות, חדשות ארכיאולוגיות, גיליון 118 לשנת 2006, ‏25 בינואר 2006 רשות העתיקות, כל בית צריך מרפסת, באתר www.facebook.com, ‏2024